เทคโนโลยีช่วยให้สังเคราะห์โปรตีนรวดเร็ว
โปรตีนส่วนใหญ่ที่พบในร่างกายมนุษย์มีกรดอะมิโนสายโซ่ยาวถึง 400 ชนิด ซึ่งโปรตีนหลายชนิดมีประโยชน์เป็นยาสำหรับความผิดปกติ เช่น โรคเบาหวาน โรคมะเร็ง หรือโรคข้ออักเสบ แต่การที่จะสังเคราะห์โปรตีนเหล่านี้ ยังเป็นกระบวนการที่ใช้เวลานานซึ่งต้องอาศัยการทำพันธุวิศวกรรมของจุลินทรีย์หรือเซลล์ ในการสร้างโปรตีนที่ต้องการล่าสุด นักเคมีจากสถาบันเทคโนโลยีแมสซาชูเสตต์หรือเอ็มไอที ในสหรัฐอเมริกา ได้คิดค้นเกณฑ์วิธี เพื่อลดระยะเวลาที่ต้องใช้ในการสร้างโปรตีนสังเคราะห์ ผ่านเครื่องสังเคราะห์การไหลแบบอัตโนมัติที่สามารถรวมตัวกรดอะมิโนหลายร้อยหน่วยมาเพื่อการสร้างโปรตีนได้ภายในไม่กี่ชั่วโมง นักวิจัยเชื่อว่าเทคโนโลยีใหม่นี้จะเพิ่มความเร็วในการผลิตโปรตีน เพื่อการรักษาโรคตามความต้องการ รวมถึงการพัฒนายาตัวใหม่ๆ ทั้งยังเปิดทางให้นักวิทยาศาสตร์ออกแบบโปรตีนสังเคราะห์โดยการรวมกรดอะมิโนที่ไม่มีอยู่ในเซลล์ได้ด้วยซึ่งงานวิจัยแสดงให้เห็นว่านักวิจัยผลิตโปรตีนหลายสายโซ่ยาวถึง 164 ชนิดของกรดอะมิโนรวมถึงเอนไซม์ และโปรตีนสังเคราะห์จำนวน 5 ชนิดในนี้ จะถูกนำไปวิเคราะห์อย่างละเอียดว่าการทำงานของพวกมันเทียบได้กับโปรตีนที่เกิดขึ้นเองตามธรรมชาติหรือไม่ และขณะนี้นักวิจัยกำลังปรับปรุงเทคโนโลยีเพิ่มเติมเพื่อให้สามารถรวบรวมโปรตีนถึง 300 ชนิดของกรดอะมิโนด้วยเช่นกัน.
โปรตีนส่วนใหญ่ที่พบในร่างกายมนุษย์มีกรดอะมิโนสายโซ่ยาวถึง 400 ชนิด ซึ่งโปรตีนหลายชนิดมีประโยชน์เป็นยาสำหรับความผิดปกติ เช่น โรคเบาหวาน โรคมะเร็ง หรือโรคข้ออักเสบ
โปรตีน,โปรตีนในร่างกาย,กรดอะมิโน,สร้างโปรตีนสังเคราะห์,สังเคราะห์โปรตีน,งานวิจัย,โปรตีนสังเคราะห์,การศึกษา